CELEX: 32011R0439
Language: da
Date: 2011-05-06 00:00:00
Title: Kommissionens gennemførelsesforordning (EU) nr. 439/2011 af 6. maj 2011 om en undtagelse fra forordning (EØF) nr. 2454/93, hvad angår definitionen af begrebet »varer med oprindelsesstatus« med henblik på den generelle præferenceordning, for at tage hensyn til den særlige situation i Kap Verde, når det gælder eksport af visse fiskevarer til EU

7.5.2011   
            
            
               DA
            
            
               Den Europæiske Unions Tidende
            
            
               L 119/1
            
         KOMMISSIONENS GENNEMFØRELSESFORORDNING (EU) Nr. 439/2011
   af 6. maj 2011
   om en undtagelse fra forordning (EØF) nr. 2454/93, hvad angår definitionen af begrebet »varer med oprindelsesstatus« med henblik på den generelle præferenceordning, for at tage hensyn til den særlige situation i Kap Verde, når det gælder eksport af visse fiskevarer til EU
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 247,
   under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), særlig artikel 89, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 815/2008 (3) blev Kap Verde indrømmet en undtagelse fra de oprindelsesregler, der er fastsat i forordning (EØF) nr. 2454/93, så visse fiskevarer, der er fremstillet i Kap Verde af fisk uden oprindelsesstatus, kan anses for at have oprindelse i Kap Verde. Undtagelsen udløb den 31. december 2010.
            
         
               (2)
            
            
               Ved Kommissionens forordning (EU) nr. 894/2010 (4) blev Kap Verde indrømmet en forhøjelse af de mængder, der blev tildelt i 2010 med hensyn til to af de tre kategorier af fiskevarer, der er omhandlet i forordning (EF) nr. 815/2008. De af undtagelsen omfattede mængder blev forhøjet til 2 500 tons for tilberedte eller konserverede makrelfileter og til 875 tons for tilberedte eller konserverede fileter af fregattun eller fregatmakrel.
            
         
               (3)
            
            
               Ved brev af 21. oktober 2010 anmodede Kap Verde om en videreførelse af undtagelsen. Ved brev af 3. og 21. december 2010 og 14. januar 2011 sendte Kap Verde yderligere oplysninger til støtte for sin anmodning.
            
         
               (4)
            
            
               Kap Verde anmoder om videreførelse i et år og om en mængde på 2 500 tons for tilberedte eller konserverede makrelfileter og 875 tons tilberedte eller konserverede fileter af fregattun eller fregatmakrel.
            
         
               (5)
            
            
               Mellem 2008 og 2010 har de samlede årlige mængder, der oprindeligt blev indrømmet, i væsentlig grad bidraget til at forbedre situationen for fiskeforarbejdningssektoren og til en vis grad sat nyt liv i Kap Verdes ikke-industrielle flåde, der er af afgørende betydning for landet. Det ser dog ud til, at den fuldstændige genopbygning af fiskerflåden til det planlagte niveau fordrer en yderligere forhøjelse af den disponible kapacitet til at kunne forsyne Kap Verdes fiskeforarbejdningssektor med tilstrækkelige råvarer med oprindelsesstatus.
            
         
               (6)
            
            
               Anmodningen påpeger, at uden undtagelsen vil den kapverdiske fiskeforarbejdningssektors muligheder for at fortsætte eksporten til EU blive hårdt ramt, hvilket vil kunne hindre en yderligere udvikling af den kapverdiske fiskerflådes kapacitet inden for mindre pelagisk fiskeri.
            
         
               (7)
            
            
               Undtagelsen giver Kap Verde tilstrækkelig tid til at forberede sig på at overholde reglerne for opnåelse af præferenceoprindelse. Tid er nødvendig for at kunne sikre, at bestræbelserne på at genopbygge den lokale fiskerflåde fortsætter, så Kap Verde kan forbedre sine muligheder for at forsyne den lokale fiskeforarbejdningssektor med fisk med oprindelsesstatus.
            
         
               (8)
            
            
               Da der anmodes om videreførelse med virkning fra den 1. januar 2011 for at sikre den fortsatte import fra Kap Verde til EU, bør en ny videreførelse indrømmes med tilbagevirkende kraft fra den 1. januar 2011.
            
         
               (9)
            
            
               For at begrænse den midlertidige videreførelse til den periode, som er nødvendig for, at Kap Verde kan opfylde bestemmelserne, bør undtagelsen indrømmes for en periode på et år og for 2 500 tons tilberedte eller konserverede makrelfileter og 875 tons tilberedte eller konserverede fileter af fregattun eller fregatmakrel.
            
         
               (10)
            
            
               I forordning (EØF) nr. 2454/93 er der fastsat bestemmelser om forvaltning af toldkontingenter. For at sikre en effektiv forvaltning i tæt samarbejde mellem de kapverdiske myndigheder, toldmyndighederne i EU og Kommissionen bør disse regler finde tilsvarende anvendelse på de mængder, som importeres inden for rammerne af den undtagelse, der er indrømmet ved nærværende forordning.
            
         
               (11)
            
            
               Med henblik på en mere effektiv overvågning af anvendelsen af undtagelsen bør myndighederne i Kap Verde, jf. artikel 89, stk. 4, i forordning (EØF) nr. 2454/93, regelmæssigt meddele Kommissionen oplysninger om de oprindelsescertifikater, formular A, de har udstedt.
            
         
               (12)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Uanset artikel 72, 73 og 75 til 79 i forordning (EØF) nr. 2454/93 anses tilberedt eller konserveret makrel, fregattun og fregatmakrel henhørende under KN-kode 1604 15 11 og ex 1604 19 98, som er fremstillet i Kap Verde af fisk uden oprindelsesstatus, for at have oprindelse i Kap Verde på de betingelser, der er fastsat i artikel 2, 3 og 4.
   Artikel 2
   Undtagelsen i artikel 1 gælder for produkter, der eksporteres fra Kap Verde og angives til fri omsætning i EU, når betingelserne i artikel 74 i forordning (EØF) nr. 2454/93 er opfyldt, i perioden fra den 1. januar 2011 til den 31. december 2011 op til de mængder, der for hvert importeret produkt er angivet i bilaget.
   Artikel 3
   De mængder, der er angivet i bilaget, forvaltes i overensstemmelse med artikel 308a, 308b og 308c i forordning (EØF) nr. 2454/93.
   Artikel 4
   1.   Kap Verdes toldmyndigheder træffer de nødvendige foranstaltninger til at føre mængdekontrol med eksporten af de produkter, der er nævnt i artikel 1.
   2.   I rubrik 4 i oprindelsescertifikaterne, formular A, der udstedes af myndighederne i Kap Verde i henhold til denne forordning, anføres følgende: »Undtagelse — forordning (EU) nr. 439/2011«.
   3.   Myndighederne i Kap Verde sender hvert kvartal Kommissionen en opgørelse over de mængder, som der er udstedt oprindelsescertifikater, formular A, for i medfør af denne forordning, med angivelse af certifikaternes løbenumre.
   Artikel 5
   1.   Denne forordning træder i kraft på tredjedagen efter offentliggørelsen i Den Europæiske Unions Tidende.
   2.   Den anvendes fra den 1. januar 2011.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. maj 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 302 af 19.10.1992, s. 1.
   
      (2)  EFT L 253 af 11.10.1993, s. 1.
   
      (3)  EUT L 220 af 15.8.2008, s. 11.
   
      (4)  EUT L 266 af 9.10.2010, s. 39.
   
      BILAG
      
                  Løbenummer
               
               
                  KN-kode
               
               
                  Varebeskrivelse
               
               
                  Periode
               
               
                  Mængde (tons netto)
               
            
                  09.1647
               
               
                  1604 15 11
                  ex 1604 19 98
               
               
                  Makrel (Scomber Colias, Scomber Japonicus, Scomber Scombrus) fileter, tilberedte eller konservereded
               
               
                  1.1.2011 til 31.12.2011
               
               
                  2 500
               
            
                  09.1648
               
               
                  ex 1604 19 98
               
               
                  Fregattun, fregatmakrel (Auxis thazard, Auxis Rochei) fileter, tilberedte eller konserverede
               
               
                  1.1.2011 til 31.12.2011
               
               
                  875